PTT-BCP ปรับลดราคาดีเซลลง 40 สต./ลิตร มีผลพรุ่งนี้
PTT-BCP ปรับลดราคาดีเซลลง 40 สต./ลิตร มีผลพรุ่งนี้
28 มี.ค. 2560

บริษัท ปตท. จำกัด (มหาชน) หรือ PTT และบริษัท บางจากปิโตรเลียม จำกัด (มหาชน) หรือ BCP ประกาศปรับลดราคาขายปลีกน้ำมันดีเซลอีกลิตรละ 40 สต. ส่วนกลุ่มเบนซินและแก๊สโซฮอลยังคงเดิม โดยมีผลตั้งแต่วันพรุ่งนี้ (29 มี.ค.) เวลา 05.00 น. เป็นต้นไป
ทั้งนี้จะส่งผลให้ราคาน้ำมันของ ปตท.และบางจากฯ ในสถานีบริการน้ำมันเขตกรุงเทพฯ และปริมณฑลวันพรุ่งนี้ เป็นดังนี้ ดีเซล ลิตรละ 24.69 บาท นอกนั้นคงเดิมโดยเบนซิน 95 ลิตรละ 33.66 บาท, แก๊สโซฮอล 95 ลิตรละ 26.55 บาท, แก๊สโซฮอล 91 ลิตรละ 26.28 บาท, E20 ลิตรละ 24.04 บาท, E85 ลิตรละ 19.34 บาท (ราคาดังกล่าวไม่รวมภาษีบำรุงท้องที่ กทม.)
 